1.

Se introduc următoarele articole 6a, 6b și 6c: „Articolul 6a Schimbul de registre deținute de persoanele impozabile sau de intermediarii acestora (1) Statul membru de consum solicită statului membru de identificare registrele deținute de o persoană impozabilă sau de un intermediar al acesteia în temeiul articolelor 369, 369k și 369x din Directiva 2006/112/CE, utilizând formularul standard menționat la articolul 1 din Decizia de punere în aplicare C(2019) 2866 a Comisiei (*1). Statul membru de consum transmite formularul standard prin mijloace electronice prin intermediul rețelei CCN/CSI. Statul membru de consum include următoarele informații în formularul standard: (a) o declarație care să indice faptul că cererea este făcută în temeiul articolului 47i alineatul (1) din Regulamentul (UE) nr. 904/2010; (b) numele persoanei impozabile și numele intermediarului, în cazul în care este desemnat unul; (c) numărul de identificare în scopuri de TVA atribuit de statul membru de identificare persoanei impozabile sau intermediarului în ceea ce privește persoana impozabilă reprezentată de intermediar; (d) perioadele de impozitare care fac obiectul cererii; (e) tipul de registre solicitate. (2) Statul membru de identificare transmite statului membru de consum registrele colectate de la persoana impozabilă sau de la intermediarul acesteia, utilizând formularul menționat la articolul 1 din Decizia de punere în aplicare C(2019) 2866. Formularul standard se transmite electronic prin intermediul rețelei CCN/CSI. (3) Mesajul electronic care trebuie trimis de statul membru de identificare autorităților competente ale celorlalte state membre în temeiul articolului 47j alineatele (1) și (2) din Regulamentul (UE) nr. 904/2010 trebuie să includă următoarele informații: (a) o declarație care să indice faptul că mesajul electronic este transmis în temeiul articolului 47j alineatul (1) sau (2) din Regulamentul (UE) nr. 904/2010; (b) numele persoanei impozabile și numele intermediarului, în cazul în care este desemnat unul; (c) numărul de identificare în scopuri de TVA atribuit de statul membru de identificare persoanei impozabile sau intermediarului în ceea ce privește persoana impozabilă reprezentată de intermediar; (d) perioadele de impozitare care fac obiectul anchetei administrative avute în vedere; (e) domeniul de aplicare al anchetei administrative avute în vedere; (f) data până la care autoritățile competente ale celorlalte state membre trebuie să furnizeze un răspuns la mesajul electronic. Statul membru de identificare trimite mesajul electronic celorlalte state membre prin utilizarea rețelei CCN/CSI. (4) Statul membru de consum consultă statul membru de identificare în temeiul articolului 47j alineatul (2) din Regulamentul (UE) nr. 904/2010 prin intermediul formularului standard menționat la articolul 1 din Decizia de punere în aplicare C(2019) 2866 și prin mijloace electronice prin intermediul rețelei CCN/CSI. Statul membru de consum include următoarele informații în formularul standard respectiv: (a) numele persoanei impozabile și numele intermediarului, în cazul în care este desemnat unul; (b) numărul de identificare în scopuri de TVA atribuit de statul membru de identificare persoanei impozabile sau intermediarului în ceea ce privește persoana impozabilă reprezentată de intermediar; (c) perioadele de impozitare care fac obiectul anchetei administrative avute în vedere; (d) domeniul de aplicare al anchetei administrative avute în vedere. În cazul în care statul membru de identificare este de acord să lanseze o anchetă administrativă, statul membru respectiv informează celelalte state membre prin intermediul mesajului menționat la alineatul (3). Articolul 6b Formular standard pentru transmiterea către statul membru de identificare a registrelor deținute de persoana impozabilă sau de intermediarul acesteia Formularul standard menționat la articolul 47i alineatul (3) din Regulamentul (UE) nr. 904/2010 trebuie să respecte structura stabilită în anexa IV la prezentul regulament. Articolul 6c Desemnarea unei autorități competente responsabile cu coordonarea anchetelor administrative Datele de contact ale autorității competente responsabile cu coordonarea, în fiecare stat membru, a anchetelor administrative referitoare la persoanele impozabile care utilizează unul dintre regimurile speciale trebuie să includă numele, departamentul, adresa, numărul de telefon și adresa de e-mail care trebuie utilizate pentru contactarea autorității competente respective. Aceste informații trebuie să fie puse la dispoziția celorlalte state membre și a Comisiei prin intermediul rețelei CCN/CSI. (*1) Decizia de punere în aplicare C(2019) 2866 a Comisiei de stabilire a normelor de aplicare a Regulamentului (UE) nr. 904/2010 al Consiliului în ceea ce privește formularele standard, cererea automată a anumitor informații și acordul privind nivelul serviciilor.”"